# Sonia Vaccaro

Sonia Vaccaro (Buenos Aires, Argentina, XX. mendea) argentinar psikologoa da. 2002tik Espainian bizi da, eta emakumeen aurkako indarkerian espezialista da. 2012an "indarkeria bikarioa" terminoa asmatu zuen, "seme-alabak emakumeak zauritzeko eta tratu txarrak emateko erabiltzen dituena".

## Bizitza

Argentinan jaio zen, Buenos Aires hiriburuan. Italiar nazionalitatekoa eta Espainian bizi da 2002. urtetik.
Psikologian lizentziatu zen espezialitate kliniko eta laboralean 1981ean Buenos Aireseko Belgranoko Unibertsitatean.

### Ibilbidea

Lizentzitu zenetik, psikologo, psikoterapeuta eta auzitegiko peritu lanetan jardun du. Argentinan, Politika Kriminaleko Zuzendaritza Nazionaleko Familia Indarkeriari buruzko Diziplinarteko Ikerketa Taldeko kidea izan zen. 2002an Madrilera etorri zen bizitzera, eta hantxe jarraitu zuen emakumeen aurkako indarkeriari buruzko ikerketarekin eta prebentzioan, biktimei laguntzen, profesionalen prestakuntzan eta kasu klinikoak gainbegiratzen egiten duen lanarekin.
2005ean, «Genero indarkeriaren biktima diren gazteen senide eta lagunei laguntzeko gida» argitaratu zuen, horiek pairatzen duten indarkeria inori ez kontatzeko arrazoi ezberdinak planteatuta eta egoera horren berri izatean familiak izan duen erreakzioa aztertuta. Emakumeen aurkako Tratu Txarrak Ikertzeko Batzordeak argitaratu zuen. Erakunde horretako kidea izan zen emakumeei eta bereziki emakume gazteei buruzko txosten judizialak egiten, eta 2013ra arte jardun zuen lankidetzan.
2009an, Consuelo Barearekin batera, gurasoen alienazioaren sindrome faltsua eta dibortzio eta zaintza kasuetan zelan erabiltzen zen aztertu zuen ikerketa bat argitaratu zuen.

#### Indarkeria bikarioa

2012an, Vaccarok indarkeria bikarioa terminoa asmatu zuen genero-indarkeriaren esparruan aplikatutako neologismoa aipatzeko. Neologismo horrek indarkeria-mota bat izendatzen du, zeinaren bidez guraso batek alaba edo seme bati eraso egiten dion, bikoteari (gehienetan amari) mina eragiteko helburuarekin.
   Emakumea zauritzeko seme-alabengan erabiltzen den indarkeria da. Biktima nagusiaren, hau da, emakumearen, bigarren mailako indarkeria da. Kalte egin nahi zaion emakumea da, eta kaltea hirugarrenen bidez egiten da, pertsona interposito delakoaren bidez. Tratu txarrak ematen dituenak badaki seme-alabei kalte egitea edo hiltzean emakumea inoiz ez dela sendatuko ziurtatzea dela.

## Argitalpenak

* Guía para madres y padres de adolescentes ¿Qué hacer si mi hija ha sido maltratada? (Nerabeen gurasoentzako gida. Zer egin nire alabari tratu txarrak eman badizkiote?) (2005) Emakumeenganako Tratu Txarrak Ikertzeko Batzordea.
* El pretendido síndrome de alineación parental. Un instrumento que perpetúa el maltrato y la violencia (Ustezko guraso-alineazio sindromea. Tratu txarrak eta indarkeria betikotzen dituen tresna) (2009) Consuelo Barearekin eta Miguel Lorente Acostaren hitzaurrearekin. Desclée de Brouwer argitaletxea.

## Erreferentziak

* ↑ LATFEM. (2021-06-24). «Sonia Vaccaro: “En ‘violencia vicaria’ estamos hoy como estábamos en los comienzos de la violencia de género”» LatFem.
* 1 2 «Sonia Vaccaro: "La ley de Infancia no impedirá que los niños sigan expuestos a la violencia vicaria"» www.publico.es.
* 1 2 «Sonia Vaccaro» AEVAS.
* 1 2 Sonia Vaccaro. (2005). ¿Que hacer si mi hija ha sido maltratada?. .
* ↑ Vaccaro, Sonia. (2016-03-18). Violencia Vicaria: Las hijas y los hijos víctimas de la Violencia contra sus madres | Tribuna Feminista. .
* ↑ Pinedo, Marta. (2021-06-18). «Violencia vicaria dentro del maltrato machista: qué es y cómo reconocerla» EL PAÍS.
* ↑ Martín, Guadalupe Cordero; Montiel, Carmen López; Barberán, Ana Isabel Guerrero. (2017). «Otra forma de violencia de género: la instrumentalización. ¡Dónde más te duele!» Documentos de trabajo social: Revista de trabajo y acción social (59): 170–189. ISSN 1133-6552..
* ↑ Tajahuerce Ángel, Isabel; Suárez Ojeda, Magdalena. «Así es la violencia vicaria, la expresión más cruel de la violencia de género» Oficina de Transferencia de Resultados de Investigación (Universidad Complutense de Madrid).
* ↑ «Violencia Vicaria En El Contexto De La Violencia De Género: Un Estudio Descriptivo En Iberoamérica» http://cienciamerica.uti.edu.ec/openjournal/index.php/uti 6 de enero de 2022.
* ↑ [https://www.gub.uy/fiscalia-general-nacion/sites/fiscalia-general-nacion/files/documentos/publicaciones/protocolo-vds.pdf VIOLENCIA DOMÉSTICA Y SEXUAL Protocolo de actuación de la Unidad de Víctimas y Testigos Fiscalia General de la Nación. ].

## Kanpo estekak

* Elkarrizketa: Sonia Vaccaro. Las víctimas del maltrato TV2ko La aventura del saber saioa, 2024.11.25
* Datuak: Q111446677
* Multimedia: Sonia Vaccaro / Q111446677